

###### **A 175. éves**

**MAGYARHONI FÖLDTANI TÁRSULAT**

# **HÍRLEVELE**

2023.

## **november–december**

### Letölthető:

[**http://foldtan.hu**](http://foldtan.hu)

adószámunk: **19815833-2-41**

|  |  |  |  |  |
| --- | --- | --- | --- | --- |
|  |  |  |  |  |
| EFG |  |  |  |  |

**A MAGYARHONI FÖLDTANI TÁRSULAT
2023. november–december havi hírlevele**

|  |
| --- |
| **PÁLYÁZATOK** |
| Pályázati felhívás Kriván Pál alapítványi emlékérem | **5** |
| Pályázati felhívás Semsey Andor ifjúsági emlékérem | **5** |
| **FELHÍVÁS TÁRSULATI KITÜNTETŐ CÍMEK ADOMÁNYOZÁSÁRA** |
| Lóczy Lajos Emlékplakett | **5** |
| Kertész Pál Emlékérem | **5** |
| Bárdossy György Geomatematikai Emlékérem | **6** |
| **KÖNYVISMERTETÉS** |
| Ősi Attila: Dinoszauruszok nyomában - Kaland, felfedezés és a bakonyi őshüllő­kutatás története | **6** |
| **PROGRAMOK IDŐRENDBEN** |
| **November 10.**Agyagásványtani előadóülés**, Online** | **6** |
| **November 10–12.**Földtudományos forgatag, Magyar Természettudományi Múzeum és online | **7** |
| **November 16–17.**10. Ásványtani, kőzettani és geokémiai felsőoktatási műhelyeink éves találkozója | **8** |
| **November 17.**MTA Magyar Tudomány Ünnepe rendezvénye. A hazai gerinces paleontológia legújabb eredményei | **9** |
| **November 20.** Tudománytörténeti Szakosztály előadóülése | **10** |
| **November 22.**Ünnepi előadóülés a Magyarhoni Földtani Társulat alapításának 175. évfordulója alkalmából, Budapest Stefánia út 14. Díszterem | **10** |
| **December 1.**NosztalGEO 2023, Algyő | **12** |
| **December 4.** Agyagásványtani Szakosztály előadóülése | **12** |
| **December 6.**MSc Student Workshop | **13** |
| **December 8-10**28. Lurdy Házi Ásványbörze | **13** |
| **December 11.** Tudománytörténeti Szakosztály előadóülése | **14** |
| **BEHARANGOZÓ** |
| **November vége**ProGeo online előadóülés | **14** |
| **EURÓPAI UNIÓS PROJEKTJEINK HÍREI** |
| **Szeptember 30.**Zárt a REFLECT | **15** |
| **Október 25.**ROBOMINERS | **15** |
| CRM-Geothermal | **15** |

 **FÁJDALOMMAL TUDATJUK, HOGY ÖRÖKRE ELTÁVOZOTT**

**Dr. Parák Tibor**

**1928–2023**

**Dr. Póka Teréz**

**1938–2023**

**EMLÉKÜK SZÍVÜNKBEN ÉS MUNKÁIKBAN TOVÁBB ÉL!**

**A TÁRSULAT KIEMELT TEVÉKENYSÉGEI 2023. NEGYEDIK NEGYEDÉVÉBEN, ELŐZETES TERVEK**

|  |  |
| --- | --- |
| ***RENDEZVÉNYEK*** | ***Tervezett időpont, helyszín*** |
| Földtudományos forgatag  | november 10–12., Budapest |
| 10. Ásványtani, kőzettani és geokémiai felsőoktatási műhelyeink éves találkozója | november 16–17., Pécs |
| 175 éves a Magyarhoni Földtani Társulat – ünnepi előadóülés az Akadémiával együttműködve | november 22., Budapest |
| NosztalGEO  | december 1. |
| ***KIEMELT PROJEKTEK– SZAKMAI TEVÉKENYSÉGEK*** |
| **Év ásványa, Év ősmaradványa Év ásványkincse** ismeretterjesztő programsorozat |
|  |
| **Projektek az EFG keretében:** ROBOMINERS, CROWDTHERMAL, CRM GEOTHERMAL, REFLECT |

|  |
| --- |
| **PÁLYÁZATOK** |

**Pályázati felhívás a
KRIVÁN PÁL ALAPÍTVÁNYI EMLÉKÉREM
elnyerésére**

Az emlékérem elnyerésére **geológiai tárgyú diplomamunkával** lehet pályázni. Pályázatát bármely egyetemen geológiai tárgyú MSc diplomamunkát benyújtó társulati tag hallgató beadhatja állampolgárságtól függetlenül.

**Benyújtási határidő**: **2023. november 27.**

A diplomamunka elektronikus verzióját a Társulat titkárságára kell eljuttatni november 27-ig, a társulat honlapjáról letölthető adatlappal együtt.

A pályázat részletes feltételeit az Emlékérem Szabályzata (odaítélés feltételei, odaítélés ügyrendje) tartalmazza. Megtalálható a [www.foldtan.hu](http://www.foldtan.hu) portálon a kitüntetéseknél.

**Pályázati felhívás a
SEMSEY ANDOR IFJÚSÁGI EMLÉKÉREM
elnyerésére**

Az emlékérem fiatal, földtudománnyal foglalkozó szakembert, egy publikációban közreadott eredménye alapján jutalmaz.

A pályázatot az a tag nyújthat be, aki az odaítélés tárgyévének (rendes, Tisztújító Közgyűlés) december 31. napjáig nem tölti be 30. életévét. Női pályázók esetében a korhatár gyerme­kenként két évvel kitolódik.

Pályázni tudományos publikációval lehet. A pályázat akkor is elfogadható, ha a publikáció még nem jelent meg, de a kiadó igazolja elfogadását.

**Benyújtási határidő: 2023. november 27**

A publikáció egy nyomtatott példányát, és elektronikus verzióját a Társulat titkárságára kell eljuttatni november 27-ig, a pályázati adatlappal együtt, amely a Társulat honlapjáról letölt­hető.

A pályázat részletes feltételeit az Emlékérem Szabályzata (odaítélés feltételei, odaítélés ügyrendje) tartalmazza. Megtalálható a [www.foldtan.hu](http://www.foldtan.hu) portálon a kitüntetéseknél.

|  |
| --- |
| **FELHÍVÁS TÁRSULATI KITÜNTETŐ CÍMEK ADOMÁNYOZÁSÁRA** |

Felhívjuk a Tisztelt Tagtársak figyelmét, hogy a 2024. évi márciusi Közgyűlésen átadandó

**Lóczy Lajos Emlékplakett**

***kitüntetésre 2023. november 27.-ig*** várjuk indoklással ellátott, legalább fél oldalas előter­jesztéseiket az magyarhoni1848@gmail.com e-mail címre. Az emlékplakett odaítélésének ügyrendje a társulat [honlapjáról](http://foldtan.hu/node/127) letölthető.

**Kertész Pál Emlékérem**

***kitüntetésre 2023. november 27.-ig*** várjuk indoklással ellátott, legalább fél oldalas előter­jesztéseiket az MFT titkársága (magyarhoni1848@gmail.com), illetve a Mérnökgeológiai és Környezetföldtani Szakosztály címére: gorog.peter@gmail.com. Az emlékérem odaítélé­sének ügyrendje a társulat [honlapjáról](http://foldtan.hu/node/124) letölthető.

**Bárdossy György Geomatematikai Emlékérem**

kitüntetésre 2023. november 27.-ig várjuk indoklással ellátott, legalább fél oldalas előter-jesztéseiket az MFT titkársága (magyarhoni1848@gmail.com), Az emlékérem odaítélé­sének ügyrendje a társulat [honlapjáról](https://foldtan.hu/hu/node/1133) letölthető.

|  |
| --- |
| **KÖNYVISMERTETÉS** |

Megjelent **Ősi Attila** legújabb **Dinoszauruszok nyomában - Kaland, felfedezés és a bakonyi őshüllőkutatás története**című könyve.

A könyv a Magyar Dinoszaurusz Alapítvány kiadásában jelenik meg, megvásárlásával a magyarországi dinoszaurusz-kutatást támogatja, a könyv ára 4500 Ft.

„A bakonyi dinoszauruszok felfedezésének kalandos története a 2000-es évek elejéig nyúlik vissza. Egy fiatal, de annál inkább kitartó kutató a fejébe vette, hogy megtalálja Magyar­országon az első dinoszaurusz leleteket. Az igazi munka azonban a felfedezést követően kez­dődött. Ősi Attila néha rögös, de sikerekben gazdag utat járt be az első csontok megtalálásától, a külföldi tanulmányutakon át, a nemzetközi együttműködésekig. Ez a könyv az elmúlt két évtized kalandos történeteit meséli el, melyeket a szerző sok-sok barát és kolléga társaságában élt át. A történetek és az egykor élt élővilág rekonstruálását szolgáló kutatási módszerek és eredmények által betekintést nyerhetünk egy paleontológus életébe, és megismerhetjük a kutatói pálya sajátosságait és szépségeit.”

A könyvbemutatóra a **Földtudományos Forgatag** keretein belül kerül sor a Magyar Természettudományi Múzeum Semsey termében 2023. 11. 11-én, szombaton 10:30-tól.

|  |
| --- |
| **PROGRAMOK IDŐRENDBEN** |

**2023. november 10. (péntek), 14:00 (CET)**

**Helyszín:** online

AGYAGÁSVÁNYTANI SZAKOSZTÁLY

Az MFT AGYAGÁSVÁNYTANI SZAKOSZTÁLY tudatja az érdeklődőkkel, hogy a Nemzetközi Agyagtudományi Társulat (AIPEA) Fiatal Agyagkutatói Hálózatának (Early Career Clay Scientist Network) kéthavonta jelentkező webináriumát legközelebb a Horvát Agyagcsoport (Croatian Clay Group) szervezi, dr. Sc. Jasmina Martinčević Lazar koordinációjában, melyre minden érdeklődőt szeretettel várnak.

**ELŐADÓÜLÉS**

14:00–14:20 Zvonka Gverić (PhD student at the University of Zagreb, Faculty of Science):

Clay minerals transformations in young soils in a temperate climate: the effect of pH

14:20–14:40 Ivor Perković (PhD student at the University of Zagreb, Faculty of Mining, Geology and Petroleum Engineering): Glauconite formation in a palaeosol as an indicator of the incipient sea-level rise: a case study of the Zlatni rt, Istria, Croatia

14:40– 15:00 dr. Sc. Jasmina Martinčević Lazar (Expert Advisor at Croatian Geological Survey in Zagreb, Department for Geology): Clay minerals in Chernozem and Chernozem-like soils developed on loess sediments in Eastern part of Croatia: degradation to brown soil – yes or no?

A webinárium linkje:

<https://cnrs.zoom.us/meeting/register/tJUufumuqj8uGNGVbRyItdkDOnr7_9xYzfvf>

**2023. november 10–12. (péntek: online, szombat–vasárnap 10:00–17:00 óra)**

Helyszín: Magyar Természettudományi Múzeum, Budapest, Ludovika tér 2–6, 1083

KÖZPONTI RENDEZVÉNY

**Földtudományos forgatag**

#### A forgatagon bemutatkoznak földtudományi kutatással foglalkozó intézményeink, megismer­kedhetnek ásványkincseinkkel, a klímaváltozás nyomaival a kőzetekben, a földtani veszély­forrásokkal, a Földet vizsgáló geofizikusok különleges eszközeivel és a szénhidrogén-kutatás érdekessé­geivel.

Nemzeti parkjaink és geoparkjaink hazánk legszebb felkereshető földtani látványosságait mutatják be, és geotúra-ajánlatokkal várják az érdeklődőket. A kiseb­beket a standokon megannyi érdekes foglalkozás, geojátszóház várja. Évmilliók története ősmaradványok, ásványok, kőzetek képében megfoghatóan, kéz­közel­ben. Ismeretterjesztő előadások folya­matosan

**Belépődíj:**

2023. 11. 11., szombaton: dolgozóknak: 1600.- Ft, tanulóknak nyugdíjasoknak 800.- Ft, 6 éves korig és 70 év fölött a látogatás ingyenes.

2023.11.12. A Múzeum ingyenes családi napja!

Mindkét napon a Földtudományos forgatagra érkezők a Magyar Természettudományi Mú­zeum valamennyi kiállítását megtekinthetik, így a földtudományi tematikájú Eltűnt világok – A dinoszauruszok kora Magyarországon; Titkok a föld alatt – ásványok, kőzetek, drágakövek és az Asztrofotó kiállítást is.

**A november 10. pénteki online nap témái:**

Vulkánoktól az autópálya építésig: 2023 év ásványkincse a bazalt

Geotermia és hévfürdők: mi a jövő a termálfürdők országában

Földrengések Magyarországon

**Online bejelentjük a 2024. az év ásványa, az év ősma­radványa és az év ásványkincse szavazás eredményét!**

**Előadások a Magyar Természettudományi Múzeum Semsey termében és az MFT youtube csatornáján**

[*https://www.youtube.com/@magyarhonifoldtanitarsulat463*](https://www.youtube.com/%40magyarhonifoldtanitarsulat463)

**Ősi Attila könyvbemutatója**

**Szabó Márton: Ajkait**

**Magyar Balázs: Földtani hatások a szennyeződés terjedésben**

**Megyeri Balázs: Hosszútávú helyi fejlesztési célok a Bükk-vidék UNESCO Aspiráns Globális Geoparkban**

**Prakfalvi Péter: Kubinyi Ferenc és a Novohrad-Nógrád UNESCO Globális Geopark kapcsolata. Földtudományi értékek akkor és most**

**Raucsikné Varga Andrea: Vendl Mária**

**Támogatók:  és FÖCIK**

**Időpont: 2023. november 16–17. (csütörtök–péntek)
Helyszín:**Pécsi Tudományegyetem (PTE), Természettudományi Kar, Földrajz-Földtudományi Intézet, 7624 Pécs, Ifjúság útja 6.

ÁSVÁNYTAN–GEOKÉMIAI SZAKOSZTÁLY

**10. Ásványtani, kőzettani és geokémiai felsőoktatási műhelyeink éves találkozója**

Részvételi díj nincs, de – a szervezés megkönnyítése érdekében – a részvétel előzetes regiszt­rációhoz kötött!

Regisztrálni online, az alábbi linken elérhető űrlap segítségével lehet: <https://tinyurl.hu/Om9I>

**Regisztráció**ját az oldal alján, a küldés gomb megnyomásával véglegesítheti.

A válaszokat legyenek szívesek legkésőbb **november 3-ig** elküldeni.

**ELŐZETES PROGRAM**

**November 16. (csütörtök kb. 14:00–18:00)**

*(elnök: Dr. Kovács János, tanszékvezető, egyetemi tanár, vendéglátó egyetem házigazdája)*

*Megnyitó köszöntések*

*A házigazda műhely részletes bemutatkozása.*

(A részletes program legkésőbb november elején kerül fel az MFT honlapjára, az esemény­naptárba.)

*Este: szakmai vacsora (önköltséges)*

 **November 17. (péntek kb. 9:00–12:30)**

*Felsőoktatási pillanatfelvétel:* *Tantervi reformok*–*(kredit/óraszám arányok, sikerességi ráta, bukási arányok)*

elnök: Kis Annamária, MTA GÁK TB FOA titkár

(Országos körkép, valamennyi résztvevő intézmény beszámolói alapján)

*Középiskolából egyetemre érkező diákok természettudományos ismereteinek hiánya* – *problé­mamegoldási javaslatok, helyzet kezelése*

elnök: Dr. Kovács János, MTA GÁK TB FOA alelnök

*Műszerparkok fejlődése*–*pályázatok, együttműködési lehetőségek*

elnök: Dr. Mádai Ferenc, MTA GÁK TB FOA elnök

(Országos körkép, valamennyi résztvevő intézmény beszámolói alapján)

 *Zárszó*

Mindenkit szeretettel várunk rendezvényünkre!

**Időpont: November 17. (péntek kb. 9:00–12:30)**

**Helyszín:** MTA Humán Tudományok Kutatóháza, Nagyterem 1097 Budapest, Tóth Kálmán utca 4.

Magyar Tudományos Akadémia

**ELŐADÓÜLÉS**

**A hazai gerinces paleontológia legújabb eredményei: a rétegtani problémáktól a környezetváltozásokig**

9:00–9:10 **Megnyitó**

*Pálfy József, az MTA rendes tagja*

9:10–9:30 **A főemlősök lábnyomainak új rendje: Primatesipedida**

*Kordos László, a földtudomány doktora*

9:30–9:50 **Fosszilis porcoshalak kutatása a Kárpát–Pannon-térségben: az elmúlt 200 év és ami még ránk vár**

*Szabó Márton BSc*

9:50–10:10 **Plio-pleisztocén helyszínelők, avagy az elmúlt 3 millió év környezet­változásainak nyomában**

*Pazonyi Piroska PhD; Mészáros Lukács PhD; Szentesi Zoltán PhD; Gasparik Mihály PhD; Virág Attila PhD; Hír János, az MTA doktora*

10:10–10:30 **A gerinces paleontológia szerepe korunk biodiverzitás krízisének kezelésében: közvetlen vagy közvetett kapcsolat?**

*Rabi Márton PhD*

10:30–10:40 **Szünet**

10:40–11:00 **A Felsőtárkányi-medence neogén gerinces faunái**

*Hír János, az MTA doktora; Venczel Márton PhD*

11:00–11:20 **Az erdélyi dinoszauruszok nyomában: Kadić Ottokár dinoszaurusz-lelőhelyeinek újrafelfedezése és az elmúlt évek ásatásainak eredményei**

*Botfalvai Gábor PhD; Magyar János MSc; Csiki-Sava Zoltán PhD*

11:20–11:40 **Múzeum és magángyűjtők – értékes ajándékok az Őslénytár gerinces gyűjteményében**

*Gasparik Mihály PhD*

11:40–12:00 **Nem a méret a lényeg – A magyarországi neogén–kvarter Soricidae faunák paleoökológiai jelentősége**

*Mészáros Lukács PhD*

12:00–12:40 **Ebédszünet**

12:40–13:10 **Approaches to reconstructing diets of fossil mammals**

*Peter Ungar PhD*

13:10–13:30 **Hasonló hasonlót szeret – objektív alakelemző módszerek az őslénytan szolgálatában**

*Virág Attila PhD; Pazonyi Piroska PhD; Karádi Viktor PhD*

13:30–13:50 **Neogén hal faunák a maláj szigetvilágból**

*Kocsis László PhD*

13:50–14:10 **Milyen információt rejt a fosszilis csont geokémiája?**

*Kovács János PhD; Kocsis László PhD; Szabó Péter PhD, Torsten Vennemann PhD*

14:10–14:20 **Szünet**

14:20–14:40 **Alkalmazkodás földön, vízben, levegőben – vízimadár-végtagcsontok alakjának és belső szerkezetének vizsgálata**

*Segesdi Martin MSc; Raphaël Cornette PhD, Alexandra Houssaye PhD*

14:40–15:00 **Új adatok a felső triász Conodonta-zonáció problémáinak megoldásához**

*Karádi Viktor PhD*

15:00–15:20 **Fogkopás-vizsgálatok és további proxyk az őshüllők táplálékpreferencia-vizsgálatában**

*Ősi Attila, az MTA doktora*

15:20 **Zárszó**

*Pálfy József, az MTA rendes tagja*

**Időpont: 2023. november 20. (hétfő) 14:00**

**Helyszín:** Magyarhoni Földtani Társulat, 1051 Csalogány u. 12. I/1.

TUDOMÁNYTÖRTÉNETI SZAKOSZTÁLY

**ELŐADÓÜLÉS**

Papp Péter: 80 évvel ezelőtt jelent meg Bandat Horst Celebeszen elsőkent végzett kutatá­sairól írott könyve

*Filmvetítés*

Novobanszky Sándor rendezte: „Mesélő cégtáblák. Palota a Stefánián” (alcím: A régi és a megújult Magyar Állami Földtani Intézet 1995).

**Időpont: 2023. november 22. (szerda) 10:00
Helyszín:** az SZTFH Földtani Szolgálatának Díszterme, 1143 Budapest, Stefánia út 14.

KÖZPONTI RENDEZVÉNY

**Ünnepi előadóülés a
Magyarhoni Földtani Társulat alapításának 175. évfordulója alkalmából**

*Tervezett program*

**10:00. M. Tóth Tivadar az MFT elnöke: Köszöntő**

**10.10. David Govoni, az EFG elnöke: Köszöntő**

10:20. A társulati kitüntetéseket javasló bizottságok jelentése és a kitüntetések átadása:

Lóczy Lajos Emlékérem

Semsey Andor Ifjúsági Emlékérem

Kriván Pál Alapítványi Emlékérem

10:40. Az 50 éves társulati tagságot elismerő emlékérmek átadása

10:45. Brezsnyánszky Károly (PhD): *A Magyarhoni Földtani Társulat 25 éve – 1999–2023*

11:00. Hála József (Dr. univ.), Piros Olga (PhD): *Mozaikkockák a Földtani Társulat megala­pí­tásának időszakából*

11:15. Ősi Attila (tanszékvezető egyetemi tanár): *Új eredmények a hazai mezozoikumi gerin­ce­sek kutatásában*

**11:45. Kávészünet**

12:00. Horváth Gergely (ny. főiskolai tanár, a földrajztudomány kandidátusa), Vincze Péter (ny. vezető főtanácsos): *A ProGEO nemzetközi és hazai története*

12:15. Szatmári Gábor (PhD), Gulyás Sándor (PhD), Fedor Ferenc (PhD), Horváth Janina (PhD), Hatvani István Gábor (PhD), Geiger János (PhD), Kovács József (DSc): *Geo­ma­tematika a Magyarhoni Földtani Társulat égisze alatt: Múlt, jelen és jövő*

12:30. Szanyi János (habilitált egyetemi adjunktus): *Emlékirat az Alföldön fúrt hévízkutak tár­gyában*

12:45. Bodor Emese (PhD), Felkerné Kóthay Klára (PhD), Mohr Emőke (PhD): *Év ásványa Év ősmaradványa kezdeményezés, mint a Magyarhoni Földtani Társulat ismeret­ter­jesz­tő programjainak új mozgatórugója*

**13:00. Ebédszünet**

14:00. Harangi Szabolcs (az MTA levelező tagja): *A petrográfiától a kvantitatív petrogene­ti­kai értékelésig: miért működnek a vulkánok?*

14:15. Molnár Ferenc (PhD): *Földtani rendszermodellek alkalmazása az ásványi nyers­anyag­kutatásban*

14:45. Németh Tibor (PhD): *Agyagásvány átalakulások talajban*

**15:00. Kávészünet**

15:15. Csicsák József, Földing Gábor, Halász Amadé(PhD), Hámos Gábor, Konrád Gyu­la (CSc), Kovács László, Máthé Zoltán (PhD), Molnár Péter, Sebe Krisztina (PhD): *A Bodai Agyagkő Formáció kutatásának eredményei*

15:30. Sárdy Julianna (a BfNPI geotúra-vezetője): *Földtudományos ismeretátadás tere­pen: híd­verés szakma és az érdeklődő nagyközönség között*

15:45. Török Ákos (az MTA levelező tagja): *Mérnökgeológia és környezetföldtan – hagyo­má­nyok és új kihívások a XXI. században*

16:00. Vári Tamás Zsolt: *Az Ifjúsági Bizottság elmúlt 10 éve*

**16:15. Haas János az MTA tagja: Zárszó**

**Az előadások összefoglalója elolvasható:** [**https://foldtan.hu/hu/node/1889**](https://foldtan.hu/hu/node/1889)

Támogatók:

 , FÖCIK

**Időpont:** **2023. december 1. (péntek) 10:00 óra**
**Helyszín: Algyő, Faluház**, 6750, Búvár utca 5.

ALFÖLDI TERÜLETI SZERVEZET

### NosztalGEO 2023 – „Mentorok és tanítványok”

Az MFT Alföldi Területi Szervezete december 1-én rendezi meg a 2023. évi NosztalGEO-t, amely ismételten egy kiváló alkalom lesz arra, hogy a „már régóta fiatal kollégák és a még nem olyan régóta fiatal szaktársak” egy tartalmas szakmai napot töltsenek el együtt. A területi szervezet vezetősége a rendezvény tematikáját a Földtani Társulat 175. éves fennállása és a generációk közti tudásátadás köré építi fel. Ennek jegyében a délelőtti programunk mottója „Mentorok és tanítványok”. Az egymást követő két szekcióban „mentorok” és „tanít­vány(ai)k” váltják egymást a lenti program szerint. A délutáni előadások pedig a 175 éves jubileum jegyében már inkább a nosztalgiázás/visszatekintés jegyében zajlanak megfű­szerezve az oktatás jelenkori kihívásaival.

Kérjük és bátorítjuk az érdeklődő tagtársakat, hogy a szervezők munkájának támogatására – hasonlóan az előző évekhez – részvételi szándékuk jelzéseként **regisztráljanak a rendezvényre** a körlevél alján található e-mail címek valamelyikén (nem szeretnénk a beérkezett regisztrációk alapján alul becsülni a halászlé mennyiségét, ami bizonyára érzé­kenyen érintené a tisztelt résztvevőket). A rendezvényre a jelentkezés határideje **2023. november 17.** (péntek, az Alföldi T. Szervezet 57. születés napja).

**Részvételi díj, regisztráció:**

Részvételi díj nincs.

A részvételi szándékot kérjük jelezni az alábbi elérhetőségek valamelyikén:

Radovics Balázs Géza, titkár: radovics.balzs@gmail.com, Szanyi János: szanyi@iif.u-szeged.hu

A rendezvény lebonyolításához anyagi támogatást, cégektől, magánszemélyektől, szerve­zetektől köszönettel fogadunk.

**Az Alföldi Területi Szervezet (al)számla száma: 10200201-28610746-00000000.**

**2023. december 4. (hétfő), 14:00**

**Helyszín:** Budapest, Pázmány Péter sétány 1/c, Sztrókay terem (00-708) / hibrid rendezvény

MFT AGYAGÁSVÁNYTANI SZAKOSZTÁLY

**ELŐADÓÜLÉS**

Viczián István, Kristály Ferenc: *Agyagásványok a kabai meteoritban*

Raucsik Béla, Benkó Zsolt, Varga Andrea: *A Pajzsi Komplexum (Hegyes-hg.) réteg­szilikát-gazdag kőzeteinek agyagásványtani és geokronológiai vonakozásai*

Harman-Tóth Erzsébet: *Agyagásványtani hírek az AIPEA és az ECGA háza tájáról*

*A rendezvényen való személyes részvételre a szervezők kávéval és némi aprósüteménnyel bátorítják a Tagtársakat!*

A rendezvényen való online részvételre itt lehet regisztrálni:

<https://forms.gle/U9SjCK9ab2FQnydv7>

A rendezvény zoom-linkjét december elején küldjük el a regisztráltaknak.

**2023. december 6. (szerda) 15:00**

**Helyszín:** Miskolci Egyetem Nyersanyagkutató Földtudományi Intézet

ÉSZAK-MAGYARORSZÁGI TERÜLETI SZERVEZET

**MSc Student Workshop**

A Miskolci Egyetem MSc Műszaki Földtudományi szak külföldi hallgatóinak tudományos eredményei (angol nyelven).

**Időpont: 2023. december 8-10.**

**Helyszín:** Budapest, Lurdy ház

OKTATÁSI ÉS KÖZMŰVELŐDÉSI SZAKOSZTÁLY

**28. Lurdy Házi Ásványbörze és Geo Napok**

A Lelkes András féle ásványbörzén a számos árus és az ingyenes drágakő vizsgálat mellett gyerekeket többek között a Földtudományos játszóház várja, ahol földtani, őslénytani és ásványtani ismereteket szerezhetnek játékos, interaktív foglalkozások keretében.

A GEO Napok kiállítói:

Szabályozott Tevékenységek Felügyeleti Hatósága

TIT Stúdió Egyesület

Magyarhoni Földtani Társulat

Lelkes Geológiai Interaktív játszóház

Jegyek elővételben online is vásárolhatók a <https://www.asvanyborze.hu/rendezvenyek/> honlapon keresztül.

**Időpont: 2023. december 11. (hétfő) 14:00**

**Helyszín:** Magyarhoni Földtani Társulat 1051 Csalogány u. 12. I/1.

TUDOMÁNYTÖRTÉNETI SZAKOSZTÁLY

**ELŐADÓÜLÉS**

Brezsnyánszky Károly, Dobos Irma: „Fiatalabb korunkban dolgoztunk Kubában”

Az év utolsó szakülése lévén kérjük, hogy lehetőségeikhez mérten járuljanak hozzá a jó hangulathoz egy kis süteménnyel és/vagy innivalóval.

|  |
| --- |
| **BEHARANGOZÓ** |

**Időpont: 2023. november vége**

**Helyszín:** online

PROGEO SZAKOSZTÁLY

**1st Online ProGEO Seminar on Geodiversity and Geoheritage**

Meghívott előadók:

Jack Matthews PhD (Egyesült Királyság) - Charnwood Forest Geopark

Lucie Kubalíková PhD (Csehország) - The Czech Academy of Sciences, Institute of Geonics

A program pontos időpontjáról, online elérhetőségről a későbbiekben körlevélben tájékoztatjuk a Tagságot.

|  |
| --- |
| **EURÓPAI UNIÓS PROJEKTJEINK HÍREI** |

**REFLECT**

A REFLECT projekt (<https://www.reflect-h2020.eu/>) 2023. szeptember 30-án zárult. A projekt egyik fő eredménye az online, interaktív European Fluid Atlas létrehozása, melynek adatgyűjtési fázisában társulatunk is részt vett. A Fluid Atlas szabadon használható, és elérhető a projekt honlapján: <https://www.reflect-h2020.eu/efa/>.

**ROBOMINERS**

A ROBOMINERS projekt keretében létrehozott autonóm bányászati robot prototípusának terepi tesztelésére október végén kerül sor a szlovéniai Mežica bányában. Ehhez kapcsolódik október 25-én egy publikus esemény, bemutató, sajtókonferencia és látogatás a történelmi bányarészben. A részvétel ingyenes, de előre jelezni kell a következő címen: gorazd.zibret@geo-[zs.si](http://zs.si/).

**CRM-Geothermal**

Cornwallban befejeződött a projekthez kötődő teszt sorozat. Az itt folyó kísérletek célja egy olyan technológia kifejlesztése, amely lehetővé teszi a kritikus nyersanyagok és a geotermális energia egyidejű kinyerését.

2023 júniusában és júliusában a CRM-Geothermal projekt átfogó vizsgálatokat és fúrásokat végzett Cornwallban. Ez a terület a projektpartnerek által kidolgozandó legmodernebb kitermelési technológiák tesztelési terepeként szolgál majd. Részletesebb információk elérhetők a projekt honlapján:

<https://crm-geothermal.eu/2023/10/18/press-release-crm-geothermal-project-successfully-completes-fluid-testing-in-cornwall/>

M**agyarhoni Földtani Társulat Hírlevelét szerkesztette:
Dr. Piros Olga**

**A megjelentetni kívánt anyagokat kérjük e-mailen, word formátumban küldjék el az alábbi címre:**

**magyarhoni1848@gmail.com**

**A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**Tel/Fax: 201-9129, Mobil: 06 20 4948 449**

**e-mail:** **mft@mft.t-online.hu****, magyarhoni1848@gmail.com**

**Félfogadás: hétfő, szerda 8.00–17.30, péntek 8.00–13.30, az ettől eltérő időpontú érkezést kérjük, előre jelezzék!**